তবে ফূর্তি বেশীক্ষন স্থায়ী হইলো না। কারণ, আমরা সিলেট যাবার ব্যপারে কিছুই  জানি না। এক ফ্রেন্ডকে ফোন করলাম ( আমার মত নিশাচর পাপী - দেশের বাড়ি সিলেট ) অত্যন্ত দু:খের সহিত সে জানালো সে কিছুই জানে না কিভাবে যেতে হয় এই ব্যপারে। পড়লাম মহা ক্যাচালে। স্বভাবতই ফিরে আসলাম গুগল মামার কাছে সাহায্য চাইতে। নোটস নিয়ে নিলাম সব কিছু বেরিয়ে পড়লাম সকাল ৬ টায় মালীবাগে সোহাগের বাস কাউন্টারের উদ্দেশ্যে। বাস ছাড়বে সাড়ে সাতটায়। সাড়ে ছয়টার দিকে ফকিরাপুল ক্রস করার সময় দেখি শ্যামলীর কাউন্টার বড়ো বড়ো করে লেখা ঢাকা-সিলেট-ঢাকা। রিকশা থামিয়ে সাথেই সাথেই ২ টা টিকেট কিনে ফেললাম সাড়ে ছয়টার বাসের।  সময় সেইভ হলো এক ঘণ্টা তাই বেশ খুশি হলাম। তবে এই খুশীও বেশীক্ষন স্থায়ী হলো না। বাস সায়েদাবাদ আসার পরে লাগলো বিরাট ক্যাচাল। বাসের যাত্রীরা সবাই ক্ষেপা- কারণ একই সিট কয়েকজনের কাছে ভুলবশত বিক্রি করা হয়েছিলো। আর ওগুলা সবগুলাই ছিলো নাছোড়বান্দা কেউই নিজের সিট ছাড়বে না। কন্টাকডার এর সাথে হাতাহাতি লেগে যাবার উপক্রম হলে এক মিলিটারীর লোক ও এক হুজুর স্ব-সম্মানে নিজেদের সিট ত্যাগ করে তাদের বসতে দিলো। নিজেরা নিলো বাসের সবার পিছন দিকের দুটো সিট। লোকদুটোর কাহিনী দেখে বলে উঠলাম - কি দরকার ছিলো! আমিই তো আরেকটু হলে  সিট ছেড়ে দিতাম।   আমার কথা শুনে সামনের লোক দুটা হেসে দিলো পরক্ষনই পরিস্থিতি জলের মত ঠান্ডা হয়ে গেল